CELEX: E2015J0006
Language: el
Date: 2015-09-28 00:00:00
Title: Απόφαση του Δικαστηρίου, της 28ης Σεπτεμβρίου 2015, στην υπόθεση E-6/15 — Εποπτεύουσα Αρχή της ΕΖΕΣ κατά του Βασιλείου της Νορβηγίας (Παράλειψη κράτους μέλους της ΕΖΕΣ να εκπληρώσει τις υποχρεώσεις του — Ελευθερία παροχής υπηρεσιών — Οδηγία 2006/123/ΕΚ σχετικά με τις υπηρεσίες στην εσωτερική αγορά — Προϋποθέσεις λήψης τοπικής άδειας για κατασκευαστικές εργασίες)

17.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 422/7
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 28ης Σεπτεμβρίου 2015
   στην υπόθεση E-6/15
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Παράλειψη κράτους μέλους της ΕΖΕΣ να εκπληρώσει τις υποχρεώσεις του — Ελευθερία παροχής υπηρεσιών — Οδηγία 2006/123/ΕΚ σχετικά με τις υπηρεσίες στην εσωτερική αγορά — Προϋποθέσεις λήψης τοπικής άδειας για κατασκευαστικές εργασίες)
   (2016/C 422/06)
   Στην υπόθεση Ε-6/15, Εποπτεύουσα Αρχή της ΕΖΕΣ κατά του Βασιλείου της Νορβηγίας – ΠΡΟΣΦΥΓΗ με αίτημα να αναγνωριστεί ότι το Βασίλειο της Νορβηγίας παρέλειψε να εκπληρώσει τις υποχρεώσεις του βάσει του άρθρου 16 του νόμου που αναφέρεται στο σημείο 1 του παραρτήματος X της συμφωνίας για τον Ευρωπαϊκό Οικονομικό Χώρο (οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά), ή, εναλλακτικώς, του άρθρου 36 της συμφωνίας για τον Ευρωπαϊκό Οικονομικό Χώρο, διατηρώντας σε ισχύ τα άρθρα 20-1 δεύτερη παράγραφος και 22-3 του χωροταξικού και οικοδομικού νόμου σε συνδυασμό με τα άρθρα 9-1 έως 9-4 και 11-1 του οικοδομικού κανονισμού, τα οποία απαιτούν από τις κατασκευαστικές εταιρείες να έχουν λάβει άδεια από τις αρχές τοπικής αυτοδιοίκησης πριν από την έναρξη της δραστηριότητάς τους, το Δικαστήριο, αποτελούμενο από τον Carl Baudenbacher, πρόεδρο, Per Christiansen and Páll Hreinsson (εισηγητή δικαστή), δικαστές, εξέδωσε απόφαση στις 28 Σεπτεμβρίου 2015, το διατακτικό της οποίας έχει ως εξής:
   Το Δικαστήριο:
   
               1.
            
            
               Διαπιστώνει ότι το Βασίλειο της Νορβηγίας παρέλειψε να εκπληρώσει τις υποχρεώσεις του βάσει του άρθρου 16 του νόμου που αναφέρεται στο σημείο 1 του παραρτήματος X της συμφωνίας για τον Ευρωπαϊκό Οικονομικό Χώρο (οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά), διατηρώντας σε ισχύ τα άρθρα 20-1 δεύτερη παράγραφος και 22-3 του χωροταξικού και οικοδομικού νόμου σε συνδυασμό με τα άρθρα 9-1 έως 9-4 και 11-1 του οικοδομικού κανονισμού, τα οποία απαιτούν από τις κατασκευαστικές εταιρείες να έχουν λάβει άδεια από τις αρχές τοπικής αυτοδιοίκησης πριν από την έναρξη της δραστηριότητάς τους.
            
         
               2.
            
            
               Διατάσσει το Βασίλειο της Νορβηγίας να καταβάλει τα δικαστικά έξοδα.